Limp Bizkit hamse déswegn an neichn Gitarristn suachà miassn. De Fans hãm da "Tour" Put Your Guitar Where Your Mouth Is de Chance griagt, se in ana 60-sekündign Session z'beweisn. Wia de Tour am 11. Februar 2002 in Los Angeles aufghead hod, hams imma nu koan Easåzt fian Wes Borland gfundn. Wei de Produktion vum viatn Åibum boid drãkema is, ham da Durst und da Rivers entschlossn zeast söwa de Gitarrnparts z'mochà. Bei a boa Songs is de Gitarr vom Mitproduzentn und Sound-Engineer Elvis Baskette eigspüüd woan. Kuaz voam End vo de Aufnãhmen zu Results May Vary is da Ex-Snot Mike Smith, dea a Nu Metal erfåhrena Musiker wår ind Band eigstiegn. In da Mittn vo 2002 hod se da Fred Durst wieda gmödt. Da Fred häd woin, dass da Wes zruckkimmt. Auf dés auffé hoda dem sei E-Mail-Adressn bekãnt gém. Da Wes Borland hod darauf gsågt, dass a dé Mailüwaschriftn gléesn hod und se aussagstöd hod dass 75% geng a Comeback gwén san.